《戴主簿》
宋代·林希逸

榕楼饮日君豪甚，岂料凄凉雪满头。横鹗几回宾上国，栖鸾一老殡南州。

拜经传业源流在，作赋摩空取次休。诗卷旧人无十九，箫笳何去暮云愁。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。